Coronavirus în România: Aproape 4.000 de cazuri noi și 13 decese, raportate în ultima săptămână.
Până în prezent, pe teritoriul României, au fost înregistrate 2.919.461 cazuri de infectare cu SARS-CoV-2. Incidenţa înregistrată la 14 zile este de 0,18. Până luni, 65.739 persoane diagnosticate cu infecţie cu Sars-CoV-2 au decedat. În ultima săptămână au fost raportate de către INSP 13 decese (7 bărbaţi şi 6 femei).
Aproape 4.000 de noi cazuri de Covid şi 13 decese la pacienţi confirmaţi cu noul coronavirus au fost raportate în ultima săptămână în România, a anunţat luni Ministerul Sănătăţii.În perioada 20-26 iunie 2022 au fost înregistrate 3.974 cazuri noi de persoane infectate cu SARS – CoV –2. 547 dintre cazurile noi din ultima săptămână sunt ale unor pacienţi reinfectaţi, testaţi pozitiv la o perioadă mai mare de 90 de zile după prima infectare.Până în prezent, pe teritoriul României, au fost înregistrate 2.919.461 cazuri de infectare cu SARS-CoV-2. Incidenţa înregistrată la 14 zile este de 0,18.Distinct de cazurile nou confirmate, în urma retestării pacienţilor care erau deja pozitivi, 262 persoane au fost reconfirmate pozitiv.Alte 13 deceseÎn unităţile sanitare de profil, numărul de persoane internate în secţii cu COVID-19 în prezent este de 638. De asemenea, la ATI, sunt internate 58 persoane. Dintre cei 58 pacienţi internaţi la ATI, 41 sunt nevaccinaţi. Din totalul pacienţilor internaţi în prezent, 78 sunt minori, 77 fiind internaţi în secţii şi unul la ATI.Până luni, 65.739 persoane diagnosticate cu infecţie cu Sars-CoV-2 au decedat.În ultima săptămână au fost raportate de către INSP 13 decese (7 bărbaţi şi 6 femei). Decesele au fost înregistrate: unul la categoria de vârstă 40-49 de ani, unul la categoria de vârstă 50-59 de ani, două la categoria de vârstă 60-69 de ani, 4 la categoria de vârstă 70-79 de ani şi 5 la categoria peste 80 de ani.Toate decesele înregistrate sunt ale unor pacienţi care prezentau comorbidităţi.Dintre pacienţii decedaţi, 3 erau vaccinaţi şi 10 nevaccinaţi.